Cel mai la îndemână credit la care poți apela pentru cheltuielile de nevoi personale este Alpha Rapid. În cadrul acestui produs de finanțare poți solicita până la 20.000 euro sau echivalentul în lei.  Alpha Rapid are un termen de rambursare de maxim 60 de luni
Alpha Rapid fără garanție imobiliară - prin acest tip de credit poți împrumuta sume curpinse între 500 și 20.000 euro sau echivalentul în lei, fără a garanta cu giranți sau cu o locuință. Pentru sumele ce depășesc 10.000 de euro se vor acorda credite doar în lei. Perioada rambursare este cuprinsă între 6 și 60 de luni.
Alpha Rapid cu garanție imobiliară - în cazul acestui tip de credit poți primi o finanțare mult mai mare. În cadrul unui credit Alpha Rapid cu garanție imobiliară se pot obține sume cuprinse între 5.001 euro și 150.000 euro sau echivalentul în lei. Perioada de creditare rămâne neschimbată, între 6 și 60 de luni.
„În funcție de opțiunile tale, poți include în valoarea creditului și cheltuielile notariale, taxa de evaluare, etc.”, transmite Alpha Bank.
Alpha Rapid garantat cu depozit colateral - pentru un astfel de împrumut bancar nu este necesar să prezinți acte sau adeverințe pentru analiza veniturilor proprii. La fel ca și în cazul precedent, vei putea primi un credit cu o sumă cuprinsă între 5.001 euro și 150.000 euro, cu o perioadă de rambursare de 5 ani.
„Obții un bonus de dobândă pentru depozitul colateral constituit garanție la credit, respectiv dobânda aferentă depozitului la termen constituit pe 12 luni”, mai precizează Alpha Bank.